《欲脱榷司东归》
宋代·董嗣杲

担尾心期有破琴，绝怜无地觅知音。
形神怯冷犹迎客，风雨催春亟治任。
眼落牛羊沙渡远，情凝江汉寺楼深。
津津谁染鹅黄柳，想可挨排醉绿阴。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。